“Almost out of the tunnel.”

Ito ang masayang inanunsiyo ng pinsan ng doktorang si Carmina Fuentebella, na na-intubate noong nakaraang linggo dahil sa COVID-19.

Si Dr. Fuentebella, 26 years old at isang medical frontliner, ay tinamaan ng COVID-19 habang naka-duty sa ospital.

Siya ay resident doctor sa University of Sto. Tomas Hospital.

Noong April 13, nanawagan ng dasal ang mga kasamahan sa trabaho at mga kamag-anak ni Carmina matapos itong isinailalim sa ventilator upang maisalba mula sa panganib ng COVID-19.

Makalipas ang isang linggo, naalpasan ng doktora ang hamon sa kanyang kalusugan.

Ayon sa Facebook post ng pinsan niyang si RJ Palad kahapon, April 19, nagpapagaling na si Carmina matapos mapagtagumpayan ang laban nito sa mapaminsalang karamdaman.

Sabi ni RJ: “GREAT NEWS!!!!

“Dr. Carmina Fuentebella is on her way to complete recovery.

“She is still in the hospital regaining her strength, but we are almost out of the tunnel."

Pinasalamatan naman ni RJ ang lahat ng mga nakiisa sa kanila sa pagdarasal at pagsasakripisyo.

Continue reading below ↓

Malaki rin daw ang utang na loob nila sa mga doktor at nurses na tiniyak na gumaling si Carmina.

Sabi pa ni RJ, “You are all blessings to the whole family.

“We can't thank you all enough for the spiritual and emotional support.

“May you all be blessed and be protected by the good grace of our Lord.

“Let us not forget to also pray for all the people most especially the frontliners, who are going thru the same ordeal. may all of them receive our Lord's blessings.”

Continue reading below ↓

PLASMA INFUSION IS WORKING

Noong April 14, ayon sa tiyuhing pari ni Carmina na si Father Garry Fuentebella, naturukan ang kanyang pamangkin ng convalescent plasma galing sa isang COVID-19 survivor.

Isa raw si Carmina sa mga unang nasalinan ng convalescent plasma, na pinaniniwalaang makakatulong sa pagpapagaling ng isang COVID-19 patient.

Ayon sa mga kumakalat na mensahe ng ama ni Carmina sa Facebook, naging mabisa raw ang plasma infusion.

Sa update naman na ibinahagi ng isa pang pinsan ng doktora na si Trixie Fuentebella-Aldaba, na-extubate na raw si Carmina noong Sabado, April 18.

Ibinahagi rin niya ang mga nagdaang update ng pamilya ukol kay Carmina.

Continue reading below ↓

CARMINA IS NOW ABLE TO EAT FRIED CHICKEN

Ayon naman isa pang pinsan ni Carmina na si Ma. Cristina Lapak, na nakausap ng PEP.ph (Philippine Entertainment Portal) ngayong araw, April 20, nakakakain na raw ang batambatang doktor.

Fried chicken daw ang kinain ni Carmina.

Sabi ni Cristina, “Thank you so much again.

“Um-ok na siya, full recovery na lang.

“Kumakain na kahapon ng fried chicken.

“Yes po, kumakain na siya. Nakakatawa na din po.

“Nakaka-relieve po malaman na okay na siya.

“Thank you sa prayers niyong lahat.”